नई दिल्ली: पीएम मोदी ने रविवार को अपने लखनऊ दौरे के आखिरी दिन कांग्रेस पर जमकर निशाना साधा. उन्होंने कहा कि कि देश अभी जिन समस्याओं का सामना कर रहा है, वह पिछले 70 सालों के शासन का परिणाम है. वहीं, गुजरात के दाहोद में मोबाइल चोरी के आरोप में भीड़ ने दो युवकों को खूब पीटा है, जिसमें से एक की मौत हो गई है, जबकि दूसरा युवक बेहद ही बुरी हालत में अस्पताल में भर्ती है. इधर, पीएम मोदी ने 46वीं बार मन की बात कार्यक्रम में देश को संबोधित किया है. उन्होंने इस कार्यक्रम के जरिए कवि गोपाल दास नीरज को दी श्रद्धांजलि. उधर, बिहार के मुजफ्फरपुर के बालिका गृह में बच्चियों से बलात्कार के मामले में सीबीआई ने राज्य सरकार के अनुरोध और भारत सरकार की सिफारिश के बाद पर केस दर्ज कर लिया है. वहीं, हॉलीवुड सुपरस्टार टॉम क्रूज की एक्शन से भरपूर फिल्म Mission Impossible Fallout ने रिलीज के साथ ही भारतीय बॉक्स ऑफिस पर तहलका मचा दिया है.